EkBass/fiwiki-20250220-pages-articles huggingface dataset:
Toni Jyvälä

Toni Jyvälä on suomalainen stand up -koomikko ja näyttelijä. Hän pitää Pornoaddiktin päiväkirja -nimistä blogia. Jyvälä on kertonut julkisuudessa menettäneensä luottotietonsa soiteltuaan seksipuhelimiin. Jyvälä esiintyi vuonna 2017 Porissa Rakastajat-teatterissa näytelmässä, jonka nimi on Elämä kunnossa. ==Lähteet== == Aiheesta muualla == *http://tonijyvala.fi/ *https://pornoaddiktinpaivakirja.fi/ Luokka:Elävät henkilöt Luokka:Syntymävuosi puuttuu Luokka:Suomalaiset stand up -koomikot
Nämä kolme

Nämä kolme () on vuonna 1936 ensi-iltansa saanut yhdysvaltalainen draamaelokuva, jonka on ohjannut William Wyler. Käsikirjoituksen on tehnyt Lillian Hellman hänen vuoden 1934 näytelmänsä The Children’s Hour pohjalta. ==Näyttelijät== ==Aiheesta muualla== * * Luokka:Vuoden 1936 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset näytelmiin perustuvat elokuvat Luokka:Elokuvat koulusta ja koulutuksesta
Gunnar Nelson

Gunnar Lúðvík Nelson (s. 28. heinäkuuta 1988 Akureyri) on islantilainen vapaaottelija. Hän on otellut UFC:ssä vuodesta 2012 lähtien. ==Vapaaottelu- ura== ===UFC=== Nelson otteli UFC:ssä ensimmäisen kerran 29. syyskuuta 2012 UFC on Fuel TV: Struve vs. Miocic -tapahtumassa. Hän voitti kamppailunsa DaMarques Johnsonia vastaan luovutuksella saadessaan hänet takakuristukseen ensimmäisessä erässä. ==Lähteet== Luokka:Vapaaottelijat Luokka:Brasilialaisen jujutsun harjoittajat Luokka:Vuonna 1988 syntyneet Luokka:Elävät henkilöt
Kielettömät sammakot

Kielettömät sammakot, uusi nimiehdotus kennosammakot (Pipidae) on heimo sammakoiden ja konnien lahkossa. Ne ovat alkeellisia moniin muihin sammakoihin verrattuna, ja niitä on tavattu maapallolla jo liitukaudelta saakka. == Levinneisyys ja elinympäristö == Kielettömien sammakoiden lajeja tavataan luontaisesti Etelä-Amerikan pohjoisosissa (kennosammakot) ja Afrikassa (muut suvut). Tunnetuin laji, tavallinen kynsisammakko, on kuitenkin ihmisen toimien vuoksi levinnyt koko Amerikkaan sekä osiin Kaakkois-Aasiaa ja Eurooppaa. Kielettömät sammakot elävät kokonaan vedessä. Niitä tavataan monenlaisissa vesissä, ja jos vesiolot pysyvät normaaleina, ne eivät välttämättä poistu vedestä koko elämässään. == Luokittelu == Heimoon kuuluu viisi sukua: * Kääpiökynsisammakot (Hymenochirus) * Kennosammakot (Pipa) * Valekääpiökynsisammakot (Pseudhymenochirus) * Tropiikkikynsisammakot (Silurana) * Aitokynsisammakot (Xenopus) == Lähteet == Luokka:Sammakkoeläimet
Kloprostenoli

Kloprostenoli (C22H29ClO6) on prostaglandiinianalogeihin kuuluva orgaaninen yhdiste. Yhdistettä käytetään eläinlääketieteessä sekä hedelmättömyyden hoitamiseen että tiineyden keskeyttämiseen. == Vaikutusmekanismi ja käyttö == Kloprostenoli on luonnollisen prostaglandiini F2α:n eli dinoprostin synteettinen analogi. Yhdiste sitoutuu prostaglandiini F-reseptoriin ja on sen agonisti. Kloprostenoli on agonistina dinoprostia voimakkaampi. Yhdiste on kiraalinen ja optisesti aktiivinen ja ainoastaan +-isomeerilla on fysiologisia vaikutuksia. Kloprostenoli indusoi keltarauhasen luteolyysin ja käynnistää kiiman. Kiima käynnistyy muutaman vuorokauden kuluttua kloprostenoliruiskeen annosta. Tiineillä eläimillä yhdiste aiheuttaa kohdun supistuksia ja alentaa keltarauhashormonin pitoisuutta, mikä johtaa tiineyden keskeytymiseen. Lääketieteessä kloprostenolia käytetään kiiman aikaansaamiseksi muun muassa naudoilla, sioilla ja hevosilla sekä tiineyden keskeytykseen naudoilla, hevosilla ja koirilla. Ainetta käytetään usein natriumsuolana. == Valmistus == Kloprostenolin valmistamiseen on kehitetty asymmetrinen menetelmä. Tyypillisesti synteesi on monivaiheinen ja mutkikas. Synteesin lähtöaineina ovat muun muassa niin sanottu Corey-aldehydi ja m-kloorifenoli. == Lähteet == == Aiheesta muualla == *Kyoto Encyclopedia of Genes and Genomes (KEGG): Cloprostenol Luokka:Eläinlääkkeet
Härgmäen taistelu

Härgmäen taistelu käytiin 2. elokuuta 1560 nykyisen Latvian alueella Ērģemen eli Härgmäen tienoilla Valgan lähistöllä osana Liivinmaan sotaa eräänä ratkaisutaisteluna. Taistelun osapuolina olivat Iivana Julman johtama Venäjä ja Saksalainen ritarikunta. Iivanan päämääränä oli saavuttaa reitti Viljandiin, joka oli Saksalaisen ritarikunnan tärkein tukikohta Liivinmaalla. Venäläisten sotapäällikköinä olivat Ivan Mstislavski ja Pjotr Šuiski ja historioitsija Nikolai Karamzinin mukaan Tarttoon kokoontuneina 60 000 ratsukkoa, 40 piiritys- ja 50 kenttätykkiä. Venäläiset vakoilijat saivat tietää, että entinen maaherra Johann Wilhelm von Fürstenberg pyrkisi valtavan kassan kanssa Haapsaluun. Ruhtinas Vasili Barbašinilla oli 12 000 kevyttä ratsukkoa, ja hänen tuli keskeyttää tämän matka meren rantaan. Hän leiriytyi metsään viiden kilometrin päähän Härgmäen linnasta. Keskellä kirkasta päivää 30 saksalaisritaria lähetettiin rehunkeruuseen 27 kilometrin päähän leiristä ja hälytti toisella puolella Õhnejokea 500 venäläissotilaan joukon, ja ne alkoivat tulittaa toisiaan. Saksalaisia kaatui enemmän, mutta he pystyivät tiedottamaan asian maamarsalkka Philipp Schall von Bellin, joka lähetti 300 miestä venäläisiä vastaan tietämättä, että vastustajia oli paljon enemmän. Näin tuhoutui merkittävin "teutonien" vastarinta,ja Viljandi oli Iivanan ulottuvilla. == Lähteet == Luokka:Baltian historia Luokka:Venäjän sodat Luokka:1560
Viipurin merkinantokomppania

Viipurin merkinantokomppania oli vuoden 1918 Suomen sisällissodan aikana toiminut Viipurin punakaartin osasto, joka oli muodostettu kokonaan naisista. Sen päällikkö oli Toini Mäkelä. == Toiminta == Viipurin merkinantokomppania perustettiin vajaat kaksi viikkoa sisällissodan alkamisen jälkeen 8. helmikuuta 1918. Se oli Helsingin ja Valkeakosken naiskaartien ohella ensimmäisiä sisällissodan aikana perustetuista noin 20 naiskaartista. Komppaniaan liittyi noin 150 työläisnaista, jotka saivat koulutusta muun muassa aseiden käsittelyssä sekä erilaisissa viestitehtävissä. Sen jäsenet toimivat aluksi vartiopalveluksessa ja tekivät myös kaupungin ulkopuolelle suuntautuneita tiedusteluretkiä. Myöhemmin Viipurin merkinantokomppanian naiset osallistuivat Antrean rintaman ja Viipurin taisteluihin. 13\. huhtikuuta Antreassa käydyssä Pullilan taistelussa kaatui kahdeksan komppanian naista. Lisäksi useita teloitettiin Viipurin valtauksen jälkeen toukokuussa. Joitakin antautui valkoisille, mutta suurin osa merkinantokomppanian jäsenistä onnistui pakenemaan Neuvosto-Venäjälle. Siellä heitä liittyi Toini Mäkelän kokoamaan Pietarin suomalaiseen naiskomppaniaan, joka muun muassa osallistui taisteluihin suomalaista Aunuksen retkikuntaa vastaan kesällä 1919. == Lähteet == Luokka:Suomen sisällissodan punaiset sotilasyksiköt‎ Luokka:Viipurin historia
Take Me Out (kappale)

Take Me Out on skotlantilaisen indie rock-yhtye Franz Ferdinandin läpimurtokappale. Kappale julkaistiin toisena singlenä yhtyeen debyyttialbumilta Franz Ferdinand ja se nousi Britannian singlelistan sijalle 3. ”Take Me Out” on säilynyt yhtenä yhtyeen tunnetuimmista kappaleista. ==Käyttö populaarimediassa== Kappale "Take Me Out" esiintyi vuonna 2008 elokuvan Hancock trailerissa, sekä myös videopelien Madden NFL 2005, NHL 2005 ja Shaun White Skateboarding soundtrackissa. == Kappaleet == === Ison- Britannian 7" singlejulkaisu === # # == Lähteet == Luokka:Vuoden 2004 kappaleet Luokka:Franz Ferdinandin kappaleet
Tulimarjat

Tulimarjat (Pyracantha) on suku, joka koostuu suurikokoisista piikikkäistä ikivihreistä pensaista, jotka kuuluvat ruusukasvien heimoon. Suvun lajien levinneisyysalue ulottuu Lounais-Euroopasta Kaakkois-Aasiaan. Ne muistuttavat ja ovat sukua tuhkapensaiden (Cotoneaster) suvulle, mutta niillä on sahalaitaiset lehdet ja paljon piikkejä. Tuhkapensaat ovat piikittömiä. Kasvit kasvavat jopa kuusi metriä korkeiksi. Seitsemällä lajilla on valkoiset kukat ja joko punaiset, oranssit tai keltaiset marjat (teknisesti omenoita). Kukinta on myöhään keväällä tai aikaisin kesällä; marjat kehittyvät loppukesällä ja kypsyvät myöhään syksyllä. == Lajeja == * Pyracantha angustifolia – kaitatulimarja: Lounais-Kiinassa * Pyracantha atalantioides: Etelä-Kiinassa * Pyracantha coccinea – välimerentulimarja: Koillis-Espanjasta itään Pohjois- Iraniin * Pyracantha crenulata, syn. Pyracantha rogersiana: Yunnanissa ja Himalajalla * Pyracantha densiflora * Pyracantha fortuneana, syn. Pyracantha crenatoserrata: Keski-Kiinassa * Pyracantha heterophylla * Pyracantha inermis * Pyracantha koidzumii: Taiwanissa * Pyracantha stoloniformis == Lajikkeet == Lajeista on kehitetty lukuisia lajikkeita mm. Britanniassa. Ne on useimmin kehitetty välimerentulimarjasta (Pyracantha coccinea). == Viljely == Tulimarjat ovat suosittuja koristekasveja Keski-Euroopassa, joita kasvatetaan puutarhoissa niiden koristeellisten kukkien ja marjojen vuoksi. Tiheän rakenteen vuoksi niitä käytetään näkösuojaa antavina pensasaitakasveina. Lisäksi ne luovat hyviä pesintä- ja suojapaikkoja pikkulinnuille kissoja ja näätiä vastaan. == Marjat == Tulimarjojen marjat ovat lievästi myrkyllisiä, sillä niiden siemenet sisältävät glykosideja (samoin kuin omenien, luumujen ja kirsikan siemenet). Marjoista voidaan tehdä mehua, hilloa tai marmeladia kunhan taataan, ettei se sisällä siemeniä tai niiden osia. == Lähteet == == Aiheesta muualla == * Suomen Lajitietokeskus: Tulimarjat (Pyracantha) * ITIS: Pyracantha * United States Department of Agriculture (USDA): Pyracantha * Flora of China: Pyracantha Luokka:Ruusukasvit
Ravenswood (televisiosarja)

Ravenswood on yhdysvaltalainen kauhudraamasarja, jonka ensimmäinen jakso esitettiin ABC Family -televisiokanavalla 22. lokakuuta 2013. Se on Valehtelevat viettelijät -sarjan spin-off. Spin-off -sarjan tapahtumat sijoittuvat kuvitteelliseen Pennsylvanian kaupunkiin Ravenswoodiin, jossa joukko nuoria yrittää selvittää kaupungin yllä leijuvaa kirousta. Sarjan lähtölaukauksena toimi Valehtelevat viettelijät -sarjan neljännen kauden halloween-erikoisjakso, joka esitettiin samana päivänä kuin spin-offin aloitusjakso. Jaksossa pääsarjan tytöt matkustivat Ravenswoodiin etsimään kadonnutta ystäväänsä. Spin-offia tehtiin lopulta yksi kymmenen jakson mittainen tuotantokausi. Alhaisten katsojalukujen vuoksi kanava ei tilannut sarjaan lisää jaksoja. == Juoni == Sarjan alussa Valehtelevista viettelijöistä tuttu Caleb on matkustanut Rosewoodin naapurikaupunkiin Ravenswoodiin. Hän tutustuu sijaisperheessä kasvaneeseen Mirandaan, joka on tullut kaupunkiin saadakseen tietoja perheestään ja tavatakseen ainoan elossa olevan sukulaisensa; enon, joka hylkäsi hänet pienenä. Kaupungissa he tapaavat muita nuoria: isänsä menettäneet sisarukset Olivian ja Luken, sekä sanomalehdessä työskentelevän Remyn. Viisikko yrittää saada selvyyttä kaupungin yllä leijuvasta kirouksesta, jonka hyökkäyksen kohteeksi he joutuvat. == Näyttelijöitä == === Päärooleissa === === Sivurooleissa === == Jaksot == Jakso Alkuperäinen nimi Ensiesitys USA:ssa Suomenkielinen nimi Ensiesitys Suomessa 1\. Pilot 22.10.2013 Tervetuloa Ravenswoodiin 14.9.2015 2\. Death and the Maiden 29.10.2013 Kuoleman morsian 21.9.2015 3\. Believe 5.11.2013 Näe ja usko 28.9.2015 4\. The Devil Has a Face 12.11.2013 Pahuuden kasvot 5.10.2015 5\. Scared to Death 19.11.2013 Kuoliaaksi pelästynyt 12.10.2015 6\. Revival 7.1.2014 Herätyskokous 19.10.2015 7\. Home is Where the Heart Is – Seriously Check the Floorboards 14.1.2014 Ei kodin vertaa 26.10.2015 8\. I'll Sleep When I'm Dead 21.1.2014 Ei lepoa ennen kuolemaa 2.11.2015 9\. Along Came a Spider 28.1.2014 Hämä-hämä-häkki 9.11.2015 10\. My Haunted Heart 4.2.2014 Aaverakkaus 16.11.2015 == Lähteet == == Aiheesta muualla == * Luokka:2010-luvun yhdysvaltalaiset kauhusarjat Luokka:2010-luvun yhdysvaltalaiset nuortendraamasarjat Luokka:Freeformin televisio-ohjelmat
Lenita Susi

Lenita Susi (s. 18. heinäkuuta 1996 Helsinki) on suomalainen näyttelijä. ==Elämä== Susi aloitti näyttelemisen 6–7-vuotiaana päiväkodin näytelmissä ja Keravan Vekarateatterissa. Vuonna 2005 hän esiintyi lyhytelokuvassa, minkä jälkeen hän teki televisiomainoksia. Roolituspalvelun kautta Susi sai paikan Dome Karukosken vuoden 2014 Mielensäpahoittajassa, mitä seurasi hänen ensimmäinen suurempi roolinsa Mika Kaurismäen Elämältä kaiken sain -elokuvassa vuonna 2015. Vuonna 2016 Susi näytteli rikossarjassa Sorjonen. Huhtikuussa 2021 MTV3 kertoi, että Susi aloittaa näyttelijänä Salatut elämät -saippuasarjassa. == Filmografia == Elokuvat Elokuvat Elokuvat Elokuvat Vuosi Nimi Rooli 2005 Huone 14 2014 Mielensäpahoittaja Mirkku 2015 Elämältä kaiken sain Emilia 2021 Sorjonen: Muraalimurhat Katia Jaakkola Televisiosarjat Televisiosarjat Televisiosarjat Televisiosarjat Vuosi Nimi Rooli 2016–2019 Sorjonen Katia Jaakkola 2019 Luuserit Riina 2019–2020 Justimus esittää: Duo Lotta 2021– Salatut elämät Daniela Axelsson == Yksityiselämä == Susi on kirjailija Pauliina Suden tytär. Hän on naimisissahttps://www.mtvuutiset.fi/artikkeli/salkkarit-tahti-lenita-susi- meni-naimisiin-julkaisi-upean-haakuvan/9080914 Aamu-nimisen naisen kanssa. == Lähteet == == Aiheesta muualla == * * Luokka:Elävät henkilöt Luokka:Suomalaiset näyttelijät Luokka:Vuonna 1996 syntyneet
Mary McLeod Bethune

Mary Jane McLeod Bethune (o.s. Mary Jane McLeod; 10. heinäkuuta 1875 Mayesville, Etelä-Carolina – 18. toukokuuta 1955) oli yhdysvaltalainen pedagogi, poliitikko, hyväntekijä ja kansalaisoikeusaktivisti , joka tunnetaan parhaiten afroamerikkalaisia varten perustamastaan koulusta Floridan Daytona Beachissä. Pienestä tyttökoulusta on sittemmin kehittynyt 4 000 opiskelijan Bethune-Cookman University. Bethune toimi myös presidentti Franklin D. Rooseveltin neuvonantajana rotukysymyksissä tämän vuonna 1938 perustamassa ”mustaksi hallitukseksi” (Black Cabinet) kutsutussa neuvottelukunnassa. Hän oli mukana perustamassa ja johtamassa ainakin kahta afroamerikkalaisten järjestöä, National Council of Negro Women ja National Association for the Advancement of Colored People (NAACP). Bethune sai kutsumanimen ”The First Lady of Struggle” (). ==Elämä ja ura== Bethune syntyi kymmenisen vuotta Yhdysvaltojen orjuuden lakkauttamisen jälkeen Etelä-Carolinassa entisten orjien tyttäreksi. Jo viisivuotiaana hän alkoi auttaa vanhempiaan peltotöissä, mutta osoitti myös kiinnostusta kouluttautumiseen. Hän pääsi lähistölle perustettuun lähetyskouluun ja sai sitten stipendin opettajaseminaariin Pohjois-Carolinaan. Hän opiskeli myös Moody Bible Institutessa ja otti aviomiehekseen opettajakollegan, Albertus Bethunen.Bethune, Mary McLeod, Young Students Learning Library 2006. Haettu 15.10.2016 palvelusta HighBeam Research (vaatii tilauksen). Vuonna 1904 Bethune perusti mustille tytöille tarkoitetun koulun Floridan Daytona Beachiin. Se sulautui vuonna 1923 pojille perustettuun kouluun ja tunnettiin nimellä Bethune-Cookman School, sitten Bethune-Cookman College. Hän toimi oppilaitoksen johtajana 1923–1942 sekä 1946–1947. Hän oli tuolloin yksi harvoista naispuolisista korkeakoulun rehtoreista. Bethunen perustama koulu Daytona Beachissä ja talo Washington D.C.:ssä ovat nykyisin suojeltuja historiallisia kohteita. == Lähteet == == Aiheesta muualla == Luokka:Vuonna 1875 syntyneet Luokka:Vuonna 1955 kuolleet Luokka:Yhdysvaltain yliopistojen rehtorit Luokka:Yhdysvaltalaiset ihmisoikeusaktivistit Luokka:Afroamerikkalaiset
Kaarlo Leppänen

Kaarlo Kalevi Leppänen (15. helmikuuta 1929 Kuopio – 1. lokakuuta 2005 Helsinki) oli suomalainen arkkitehti. ==Henkilöhistoria== Leppäsen vanhemmat olivat liikennöitsijä Kaarlo Oskari Leppänen ja Fanny Emilia Jääskeläinen ja puoliso vuodesta 1955 sairaanhoitaja Kristina Wikström (k. 1988). Leppänen tuli ylioppilaaksi 1948 ja valmistui arkkitehdiksi Teknillisestä korkeakoulusta 1954. Leppäsen poika Kari Leppänen on myös arkkitehti.Jonna Hovi-Horkan: Valtiolle jäi käsiin ”valtavan iso” rakennus­kompleksi Vantaalla – Pulmallisesti niveltyvät tilat eivät tunnu kelpaavan kenellekään Helsingin Sanomat 21.2.2022. Viitattu 21.2.2022. ==Toiminta arkkitehtina== Leppänen työskenteli Alvar Aallon arkkitehtitoimistossa suunnittelijana ja sittemmin toimiston päällikkönä 1956–1975, omassa toimistossaan vuodesta 1975 ja arkkitehtitoimistossa FOR-ARK vuodesta 1980. Leppänen toteutti Aallon ns. toisen valkoisen kauden suunnitelmia, ensimmäisenä Vuoksenniskan kirkko ja viimeisenä Finlandia-talo. Hänen osuutensa Saksaan suunnitelluissa Wolfsburgin kulttuurikeskuksessa ja Essenin oopperatalossa oli myös merkittävä. Leppäsen käsialaansa oli myös Aalto-näyttely, joka kiersi useissa eri maissa. ===Suunnittelutöitä=== Leppäsen suunnittelemia rakennuksia ovat muun muassa seuraavat: * Sodankylän linja-autoasema, 1962 * Valkeakosken kulttuurikeskus, 1970–1973 * Helsingin pääkirjasto, 1985–1986 * Vantaan oikeus- ja poliisitalo, 1988 * Kokkolan kaupunginkirjasto, 1988 * Pieksämäen oikeus- ja poliisitalo, 1989 Leppänen suunnitteli myös useita asuin-, koulu- ja liikerakennuksia. Niitä ovat muun muassa Forumin kauppakeskus, korttelitalo Merirasti Vuosaaressa sekä vanhustentalot Puotilassa ja Kulosaaressa. Yhteensä Leppänen teki tai teetti omassa toimistossaan noin 60 kohdetta, arkkitehtina hän työskenteli aina 71-vuotiaaksi asti. ==Lähteet== ==Aiheesta muualla== * Tallqvist, T. 2005. Arkkitehti Kaarlo Leppänen 15.2.1929-1.10.2005, Arkkitehtiuutiset, 2005, ss. 14-15. Luokka:Suomalaiset arkkitehdit Luokka:Vuonna 1929 syntyneet Luokka:Vuonna 2005 kuolleet
Löyhkäsilokka

Löyhkäsilokka (Thelephora palmata) on pensasmainen, haarakkaita muistuttava sieni, joka kuuluu silokoiden (Thelephora) sukuun. Itiöemä on 2–6 cm korkea, purppuran- taikka ruskeanharmaa. Kärjet ovat lähes valkoiset ja litteät. Malto on harmaata, sitkeää. Sienessä on voimakas ja erittäin vastenmielinen haju. Siinä voidaan tuntea valkosipulin, pilaantuvan kaalin ja jalkahien lemua. Sieni kasvaa syys–lokakuun aikana havumetsissä. Todella pahasta hajustansa huolimatta sientä voidaan käyttää värjäykseen. Siitä saadaan sinertäviä sävyjä. == Lähteet == == Aiheesta muualla == *Laji.fi: Löyhkäsilokka (Thelephora palmata) Luokka:Thelephorales
Jääpallon Allsvenskan-kausi 2016–2017

Ruotsin jääpallon Allsvenskan pelattiin kaudella 2016–2017 kymmenen joukkueen lohkoissa, joissa pelattiin kaksinkertainen sarja. Joukkueita oli vähennetty keväällä 2016 pudottamalla kummastakin lohkosta suoraan kaksi joukkuetta eli yhteensä neljä joukkuetta. Lisäksi jatkokarsinnoissa Örebro SK ja HT-Bandy säilyttivät sarjapaikkansa. Uusia joukkueita 1. Divisioonasta ei noussut jatkokarsintojen kautta Allsvenskaniin. Allsvenskaniin tuli talousvaikeuksistaan keväällä 2016 ilmoittanut pitkäaikainen Elitserienin keskikastin joukkue IFK Kungälv. Vastaavasti karsinnoissa rannalle niukasti jäänyt tukholmalainen IK Tellus nostettiin pääsarjaan. Verrattuna edelliseen kauteen Allsvenskanin lohkojen välillä tapahtui muutama seurasiirto. Pohjoislohkoon siirrettiin Etelälohkosta Nitro/Nora BS ja Örebro SK. Pohjoislohkosta Etelälohkoon siirrettiin Katrineholm Värmbol BS. Elitserienistä vapaaehtoisesti luopunut IFK Kungälv pelasi Etelälohkossa. Sarjan päättyessä todettiin, että neljä pitkäaikaista Allsvenskan-joukkuetta putosi sarjasta. Niistä IFK Rättvik oli pelannut sarjassa yhtäjaksoisesti syksystä 2009, Katrineholm Värmbol BS ja Blåsut BK syksystä 2010 sekä HT-Bandy syksystä 2011. Näistä HT-Bandy teki kauden päättyessä vielä konkurssin. == Pohjoislohko – runkosarjan lopputilanne ja maalintekijät (ml. suomalaiset)== Sija Pelaaja Joukkue Maalit 1\. Jonas Pettersson Ljusdals BK 51 2\. Tomas Knutsson Nitro/Nora BS 28 3\. Lars Buskqvist Örebro SK 24 6\. Pekka Rintala Peace & Love City 20 19\. Jukka Loukkola HT Bandy 12 26\. Antti Ekman HT Bandy 10 41\. Pekka Hiltunen HT Bandy 6 90\. Anssi Mokko HT Bandy 2 105\. Sakari Pörhölä HT Bandy 1 109\. Toni Vanha HT Bandy 1 120\. Pekka Niska HT Bandy 1 127\. Juho Kaaretkoski HT Bandy 1 133\. Arto Smeds HT Bandy 1 147\. Pasi Hiekkanen HT Bandy 0 150\. Jussi Hyry HT Bandy 0 154\. Jussi Vanha-aho HT Bandy 0 170\. Joonas Hiltunen HT Bandy 0 == Etelälohko == Sija Pelaaja Joukkue Maalit 1\. Lukas Persson IFK Kungälv 43 2\. Robert Karlsson Lidköpings AIK 28 3\. Fredrik Brandin Frillesås BK 26 76\. Niklas Holopainen IFK Kungälv 3 180\. Jussi Aaltonen IFK Motala 0 ==Elitserien-karsinnat== Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin. ===Lohko 1=== ===Lohko 2=== TB Västerås, Kalix Bandy ja IK Tellus säilyttivät Elitserien-paikkansa. IFK Motala nousi Elitserieniin. ==Allsvenskan- karsinnat== ===A-ryhmä=== ===B-ryhmä=== Åby/Tjureda IF nousi ja Gustavsbergs IF säilyi Allsvenskanissa. == Lähteet == * === Viitteet === Luokka:Jääpallon Allsvenskan-kaudet Luokka:Vuoden 2016 jääpallo Luokka:Vuoden 2017 jääpallo
Shocking Blue (albumi)

Shocking Blue on alankomaalaisen rockyhtyeen Shocking Bluen vuonna 1967 julkaistu esikoisalbumi. ==Kappaleet== *Kaikki kappaleet kirjoittanut Robbie van Leeuwen, ellei toisin mainita. === A-puoli === # # # # # # === B-puoli === # # # # # # ===Uusintapainoksen bonuskappaleet=== # * # ==Kokoonpano== *Fred de Wilde – laulu *Robbie van Leeuwen – kitara, laulu *Klaasje van der Wal – basso *Cornelius van der Beek – rummut ==Lähteet== * Shocking Blue discogs.com -sivustolla === Viitteet === Luokka:Shocking Bluen albumit Luokka:Vuoden 1967 esikoisalbumit
Luther Burbank

Luther Burbank (7. maaliskuuta 1849, Lancaster, Massachusetts – 11. huhtikuuta 1926 Santa Rosa, Kalifornia) oli yhdysvaltalainen itseoppinut kasvitieteilijä, jolla oli huomattava merkitys kasvinjalostuksen kehittämisessä. 55 vuotta kestäneen uransa aikana hän jalosti yli 800 hyötykasvilajiketta: hedelmiä, viljoja, vihanneksia, ruohokasveja ja kukkia. Burbank syntyi 18-lapsiseksi kasvaneen maanviljelijäperheen 13. lapsena Massachusettsissa. Hän kävi vain alkeiskoulun, mutta kiinnostui teini-iässä Charles Darwinin teoksesta The Variation of Animals and Plants under Domestication ja aloitti kasvinjalostuskokeilut perheensä maatilalla. Kun hän oli 21-vuotias perheen isä kuoli ja Luther Burbank osti perintörahoillaan maatilan Massachusettsin Lunenburgista. Siellä hän työskenteli kaksi vuotta perunanjalostuksen parissa ja tuloksena oli yhä Pohjois-Amerikan eniten tuotettu Russet Burbank -lajike. Burbank myi vuonna 1875 oikeudet lajikkeeseen 150 dollarilla ja käytti rahat muuttaakseen Kaliforniaan, jossa hän osti pienen maatilan ja puutarhan Santa Rosasta. Myöhemmin hän hankki toisen maatilan Kalifornian Sebastopolista. Hän sai 1900-luvun alkuvuosina työhönsä apurahoja muun muassa Carnegie-säätiöltä. Burbank on jalostanut esimerkiksi Sunsweet-luumut. Burbankin evoluutiota korostavat ja uskonnottomat ajatukset olivat usein ristiriidassa kristillisvetoisen amerikkalaiskulttuurin kanssa.Barker, Dan: "I Am An Infidel", The Forgotten Story of Luther Burbank , Freethought Today, elokuu 1993. Freedom from Religion Foundation. Viitattu 15.10.2016. Burbankin talo ja puutarha Kalifornian Santa Rosassa toimivat yleisölle avoimena kotimuseona. Hänen nimeämiensä kasvien tieteellisissä nimissä käytetään sen jälkeen liitettävää auktorilyhennettä Burbank. == Lähteet == ==Aiheesta muualla== * Luokka:Yhdysvaltalaiset kasvitieteilijät Luokka:Vuonna 1849 syntyneet Luokka:Vuonna 1926 kuolleet
Eino Cajander

Eino Cajander (11. toukokuuta 1882 Uusikaupunki – 19. syyskuuta 1928 Helsinki) oli suomalainen agronomi, filosofian tohtori ja Helsingin yliopiston maanviljelystalouden dosentti. Cajanderin vanhemmat olivat rehtori Karl Alexander Cajander ja Anna Mathilda Allenius. Hän pääsi ylioppilaaksi 1899 Turun lyseosta ja valmistui agronomiksi Mustialasta 1902. Cajander valmistui sen jälkeen Helsingin yliopistosta filosofian kandidaatiksi ja maisteriksi 1910, filosofian lisensiaatiksi 1912 ja filosofian tohtoriksi 1925. Cajander toimi asutushallituksen tutkimustoimiston johtajana vuodesta 1920 alkaen ja hän oli Helsingin yliopiston maanviljelystalouden dosenttina vuodesta 1919 alkaen sekä maanviljelystalouden vt. professorina vuodesta 1926 alkaen. Eino Cajander oli naimisissa vuodesta 1907 Saima Yolanda Cederbergin kanssa. Cajanderin veli oli metsätieteilijä ja pääministeri Aimo Kaarlo Cajander. == Teoksia == * Öljykakuista ja niiden käytöstä lypsykarjalle : erinäisten lähteiden mukaan. Otava 1908 * Lypsykarjan hoito ; kirj. Hannes Nylander ja E. Cajander. Otava 1909, 5. uus. painos 1926 * Lyhyt lypsykarjanhoidon oppikirja : maataloudellista alkeisopetusta varten ; kirj. Hannes Nylander ja E. Cajander. Otava 1910, 4. uus. painos 1925 * Lypsykarjanpidon perustuspääomasuhteista : maanviljelystaloudellinen tutkimus. Suomen senaatti, Helsinki 1912 * Asutus- ja maatalousoloista valtionmetsätorpissa Rovaniemen pitäjässä. Asutushallituksen tiedonantoja 1. Helsinki 1918 * Karjatalouden järjestäminen ja johto. WSOY 1918 * Asutus- ja maatalousoloista valtionmetsätorpissa Suomussalmen pitäjässä. Asutushallituksen tutkimustoimiston julkaisuja II, 1. Helsinki 1919 * Sokerijuurikasjätteet rehuina. Suomen raakasokeritehdas osakeyhtiön julkaisu n:o 4. Otava 1920 * Maataloudellinen muokkauskausi eri jaksoineen suhteessa maatalouden järjestämiseen Suomessa. Suomen maataloustieteellisen seuran julkaisuja 6. Helsinki 1922 * Asutustilallisten toimeentulomahdollisuuksista Suomessa. Asutushallituksen julkaisuja n:o 3. Helsinki 1923 * Valtion asutustoiminta ja sitä koskeva lainsäädäntö Suomessa XX vuosisadan alussa. Maatalousministeriön julkaisu 4. Helsinki 1925 * Satakunnan maataloutta. WSOY 1926 * Valtion asutustoimintaa Satakunnassa vuosina 1900-1925. Porvoo 1926 * Asutusmaan hinnoista Suomessa. Suomen maataloustieteellisen seuran julkaisuja 17. Helsinki 1927 * Geographische Übersicht des Landbaus in Finnland. Societas geographica Fenniae, Helsingfors 1927 * Ilmasto ja maatalous. WSOY 1927 * Kesanto pohjoisten seutujen maataloudessa : maanviljelystaloudellinen tutkimus. Suomen maataloustieteellisen seuran julkaisuja 14. Helsinki 1927 * Asutusmaan hintatutkimuksen antamia tuloksia ja kokemuksia. Porvoo 1928 * Maatalouden talousopin alkeet. WSOY 1929 == Toimitustöitä == * Maa ja metsä 3, Maatalouden talous 1 : Maatalousmaantiede ja maatalouden talous ; toimittajat J. O. Sauli ym. ; toimittajat E. Cajander ja O. W. Willandt. WSOY 1928 == Lähteet == Luokka:Suomalaiset tietokirjailijat Luokka:Suomalaiset maataloustieteilijät Luokka:Vuonna 1882 syntyneet Luokka:Vuonna 1928 kuolleet
Danny Miller

Daniel Benedict "Danny" Miller (s. 2. tammikuuta 1991) on brittiläinen näyttelijä, joka tunnetaan muun muassa rooleistaan Aaron Dinglenä ITVn saippuasarjassa Emmerdale ja Rob Waddingtonina poliisisarjassa Scott & Bailey. == Lähteet == == Aiheesta muualla == Luokka:Brittiläiset näyttelijät Luokka:Vuonna 1991 syntyneet Luokka:Elävät henkilöt
Likolammi (Tampere)

Likolammi on Pirkanmaalla Tampereella Villilässä sijaitseva lampi, joka kuuluu Kokemäenjoen vesistössä Vanajaveden-Pyhäjärven alueen Pyhäjärven alueeseen. Likolammi on osa Pyhäjärven lähialuetta. == Maantietoa == Lammen pituus on 200 metriä, leveys 100 metriä ja sen pinta-ala on 1,5 hehtaaria. Se sijaitsee Pispalanharjusta länteen haarautuvalla harjujaksolla noin 400 metriä Pyhäjärven rannasta. Moottoritie kulkee lammen ja Pyhäjärven välistä ja lammen itä- ja koillispuolella sijaitsee Raholasta kurkottavia asuinalueita. Lammesta ei lähde laskuojaa, vaan sen vedet painuvat harjuun pohjavedeksi. Lampi onkin todennäköinen suppa. Rantaviivan pituus on 500 metriä. Rannoille on rakennettu 15 asuintaloa, joissa kussakin asuu useita perheitä. Niille johtaa tiet, jotka haarautuvat Raholasta alkavalta ja Nokialle johtavalta lähitieltä. == Historiaa == Vanhassa vuoden 1953 painetussa peruskartassa lammen nimi kirjoitettiin "Likolampi". Jo tuolloin alueella oli soranotossa syntyneitä kuoppia, mutta Likolammen rantaan ulottui vielä peltoja, eikä lampi ole siten soranotossa syntynyt kuoppa. Vuoden 1960 peruskartassa hiekanotto on laajentanut lammen läntistä hiekkakuoppaa, mutta vuoden 1975 kartassa näkyy rajuin muutos. Tuolloin valmistuneen moottoritien hiekanoton vuoksi koko Mustavuoren eteläosa kaivettiin talteen. Lammen lounaisrannassa on useita rivitaloja eikä peltoja ole enää olemassa. Vuoden 1991 peruskartassa sekä läntiset että itäiset hiekkakuopat ovat laajentuneet entisestään. Samalla lammen eteläpuolelle on noussut uusia rakennuksia. Nykyisin myös pohjoisrannalla on asuinrakennuksia. == Katso myös == * Karoliina Kestin katoamistapaus == Lähteet == Luokka:Pyhäjärven alue (Tampere) Luokka:Tampereen järvet Luokka:Villilä
Monsta X

Monsta X () on vuonna 2015 perustettu kuusijäseninen eteläkorealainen yhtye, jonka levy-yhtiönä toimii Starship Entertainment. Yhtyeeseen kuuluvat Shownu, Minhyuk, Hyungwon, Kihyun, Jooheon ja I.M. Yhtyeeseen kuului alun perin myös Wonho, mutta hän lähti yhtyeestä yksityisistä syistä. Yhtye debytoi minialbumillaan Trespass 14. toukokuuta 2015. == Historia == Monsta X perustettiin eteläkorealaisen tosi-tv-sarjan No Mercy kautta, joka ensiesitettiin joulukuussa 2014. Yhtyeen ensimmäinen minialbumi ”Trespass” ja samanniminen nimikkosingle julkaistiin 14. toukokuuta 2015. Saman vuoden syyskuussa, Monsta X julkaisi toisen minialbuminsa Rush yhdessä sen samannimisen singlen kanssa. Lokakuussa yhtye julkaisi kappaleen ”Hero” musiikkivideon samalta albumilta. Yhtye järjesti heinäkuussa 2016 ensimmäisen soolokonserttinsa MONSTA X THE FIRST LIVE X CLAN ORIGINS, jonka liput myytiin loppuun viidessä minuutissa. Monsta X julkaisi kolmannen minialbuminsa The Clan Part. 1 LOST ja sen nimikkosinglen ”All In” 18. toukokuuta 2016. Albumi nousi 5. sijalle Billboardin koko maailman albumilistalla ja kärkisijalle Hanteon albumilistalla. Yhtye julkaisi musiikkivideon albumin kappaleeseen ”Stuck” myöhemmin elokuussa. Starship Entertainment perusti Monsta X:n ja yhtiön toisen yhtyeen Cosmic Girlsin jäsenistä alaryhmän Y Teen, joka markkinoi eteläkorealaisen KT-teleoperaattorin tarjoamia palveluita. Ryhmä julkaisi singlen ”Do Better” ja sen musiikkivideon 6. elokuuta 2016. Monsta X:n neljäs minialbumi The Clan Part. 2 GUILTY ja sen nimikkosinglen ”Fighter” musiikkivideo julkaistiin 4. lokakuuta 2016. 31\. lokakuuta 2019 Starship Entertainment julkaisi tiedotteen, jossa kerrottiin että Wonho on päättänyt lähteä ryhmästa ja että Monsta X jatkaa kuusijäsenisenä. == Jäsenet == Esiintymisnimi Syntymänimi asemat Syntymäpäivä Syntymäpaikka Romanisointi Hangul Romanisointi Hangul Shownu 셔누 Son Hyunwoo 손현우 johtaja, johtotanssija, johtolaulaja 18. kesäkuuta 1992 Changdong, Donbonggu Minhyuk 민혁 Lee Minhyuk 이민혁 laulaja, visualisti 3. marraskuuta 1993 Gwangju Kihyun 기현 Yoo Kihyun 유기현 päälaulaja 22. marraskuuta 1993 Goyang, Gyeonggi Hyungwon 형원 Chae Hyungwon 채형원 päätanssija, laulaja, visualisti 15. tammikuuta 1994 Gwangju Jooheon 주헌 Lee Jooheon 이주헌 pääräppäri, laulaja 6. lokakuuta 1994 Daegu I.M 아이엠 Im Changkyun 임창굔 johtoräppäri, laulaja, maknae 26. tammikuuta 1996 Gwangju == Entiset jäsenet == Esiintymisnimi Syntymänimi asemat Syntymäpäivä Syntymäpaikka Romanisointi Hangul Romanisointi Hangul Wonho 원호 Lee Hoseok 이호석 johtotanssija, johtolaulaja, visualisti 1. maaliskuuta 1993 Anyang, Gyeonggi == Diskografia == * The Clan Pt. 2.5: The Final Chapter (2017) * Piece (2018) * Take.1 Are You There? (2018) * Take.2 We Are Here (2019) * Phenomenon (2019) * All About Luv (2020) == Lähteet == === Viitteet === Luokka:Eteläkorealaiset yhtyeet Luokka:Eteläkorealaiset poikabändit
Takaisin Viipuriin

Takaisin Viipuriin on toimittaja Anders Mårdin kirjoittama opaskirja ja lähinnä suomalaisille lukijoille suunnattu reportaasikokoelma. Kirjoittamiseen on osallistunut myös toimittaja, kirjailija Magnus Londen. Kirja on sekoitus reportaaseja ja konkreettisia matkavihjeitä, ja se esittelee Viipurin tunnetuimpia nähtävyyksiä. Samalla se sisältää kertomuksia nykyajan ja menneisyyden viipurilaisista, joilla kaikilla on ollut intohimoinen suhde kaupunkiinsa. Mård Anders: Takaisin Viipuriin, 1.p. (2005) Kirja syntyi kirjailijan oman innostuksen vuoksi hänen viettäessään ensimmäistä kertaa elämässään kokonaisen päivän Viipurissa. Hän koki kirjan kirjoittamisen velvollisuudekseen. Kirja on kohdistettu etupäässä suomalaisten sille sukupolvelle, joka on menettänyt yhteyden viipurilaisuuteen. Magnus Londenin osuus kirjassa on kertoa kokemuksia Viipurista helsinkiläisen turistin näkökulmasta. ==Lähteet== Luokka:Suomalaiset tietokirjat Luokka:Vuoden 2005 kirjat Luokka:Viipurin kulttuuri
Anders Mård

Anders Mård (s. 1968) on Pietarissa asuva suomalainen toimittaja,Turun Sanomat: Viipuria sisältäpäin, viitattu 16.10.2016 joka on työskennellyt mm. uutistoimisto Nevapressille.Mård Anders: Takaisin Viipuriin, 1.p. (2005) Hän toimii Svenska YLE:n kirjeenvaihtajanaSuomen Moskovan-suurlähetystö, suomalaiset kirjeenvaihtajat Venäjällä, viitattu 16.10.2016 ja kirjoittaa säännöllisesti suomalaisiin, suomenruotsalaisiin ja ruotsalaisiin lehtiin. Mård on tehnyt myös radio- ja televisio-ohjelmia.Suomi-Venäjä-seuran kotisivut, viitattu 16.10.2016 Kirjailijana hän on julkaissut mm. teokset Pietari – Metropoli nurkan takana (Tammi 2003) ja Takaisin Viipuriin (Tammi 2005) yhdessä Magnus Londenin kanssa. ==Lähteet== Luokka:Suomalaiset matkakirjailijat Luokka:Suomalaiset radiotoimittajat Luokka:Suomalaiset televisiotoimittajat Luokka:Ylen toimittajat Luokka:Vuonna 1968 syntyneet Luokka:Elävät henkilöt
Riskikäyttäytyminen

Riskikäyttäytyminen on ihmisyksilön käyttäytymistä, joka sisältää huomattavia riskejä. Riskikäyttäytymisen muotoja ovat muiden muassa suojaamaton seksi ja huumeiden käyttö, joissa yksilöt altistavat itsensä potentiaalisesti erilaisille sairauksille. Nuorilla miehillä päihteet ja seksuaalinen riskikäyttäytyminen liittyvät vahvasti toisiinsahttp://savotta.helsinki.fi/halvi/tiedotus/lehti.nsf/e1e392ad852e72f5c225680000404fa8/4c3ed37b0343aa78c22576a2001bc328?OpenDocument . Irti Huumeista ry:n mukaan varhaisvaiheen huumeidenkäyttäjää ei tulisi puuttumisella leimata narkomaaniksi, vaan asiaa olisi käsiteltävä yhtenä vaarallisena riskikäyttäytymisen muotonahttp://www.irtihuumeista.fi/tietoa_ja_tukea/huumeiden_kayttajien_hoito . ==Katso myös== *Epäsosiaalinen persoonallisuus *Epävakaa persoonallisuus *Psykopatia *Sosiopatia *Suonensisäinen käyttö ==Lähteet== Luokka:Kansanterveys Luokka:Sosiaalipsykologia
Leualliset selkärankaiset

thumb|Panssarihai Dunkleosteus, varhainen leuallinen selkärankainen. Leualliset selkärankaiset (Gnathostomata) on ryhmä, johon kuuluu 60 000 lajia eli 99 prosenttia kaikista elävistä selkärankaisista. Ensimmäiset leualliset selkärankaiset ilmestyivät keskisellä ordovikikaudella. Niiden leuat olivat kehittyneet kiduskaarista, jotka tukivat niiden kiduksia. Niiden alkuperäinen tarkoitus ei ilmeisesti liittynyt mitenkään syömiseen, vaan hengityksen tehostamiseen. Leukoja käytettiin pumppuamaan vettä kiduksiin. Evoluution myötä niiden tarkoitus muuttui. Panssarihait siluurikaudella olivat ensimmäiset kalat, joilla oli purevat leuat. == Lähteet == == Aiheesta muualla == * Fossiilien salat paljastuivat näin selkärankaiset saivat naaman yli 400 miljoonaa vuotta sitten Luokka:Selkärankaiset Luokka:Seulonnan keskeiset artikkelit
Reino Myöhänen

Reino Myöhänen (30. tammikuuta 1932 Metsäpirtti – 11. toukokuuta 2023 Siilinjärvi) oli suomalainen toimittaja. Hän oli Savon Sanomat -lehden palveluksessa 1953–1991, viimeksi päätoimittajana. Myöhäsen vanhemmat olivat Simo ja Maria Myöhänen. Hän avioitui 1956 Raili Maria Heikkilän kanssa. Myöhänen työskenteli ensin Laatokka-lehden ja Pieksämäen Seudun Sanomien toimitusharjoittelijana 1950–1952 ja sitten Savon Sanomien uutistoimittajana 1953–1954, urheiluosaston esimiehenä 1955–1958, levikkipäällikkönä 1959–1962, uutispäällikkönä 1963–1968, toimituspäällikkönä 1968–1978, toisena päätoimittajana 1978–1987 ja päätoimittajana 1987–1991. Myöhänen toimi aktiivisesti alansa järjestöissä sekä luennoi ja julkaisi artikkeleita lehtialasta ja toimittajakoulutuksesta. Hän sai työstään valtion journalistipalkinnon 1994. Hän julkaisi vuonna 1978 teoksen Kesämökin päiväkirja. ==Lähteet== Luokka:Suomalaiset päätoimittajat Luokka:Vuonna 1932 syntyneet Luokka:Vuonna 2023 kuolleet
Aksa Korttila

Aksa Korttila (s. 28. syyskuuta 1990 Turku) on suomalainen näyttelijä. Hän aloitti näyttelemisen jo viisivuotiaana Turun Lapsi- ja Nuorisoteatterissa, ja harrasti sen jälkeen viulunsoittoa ja tanssia. Myöhemmin hän pääsi mukaan muutamiin Turun kaupunginteatterin näytelmiin. Korttila valmistui ylioppilaaksi Kallion ilmaisutaidon lukiosta vuonna 2010 ja pääsi Teatterikorkeakouluun toisella yrittämällä. Hän valmistui sieltä teatteritaiteen maisteriksi keväällä 2016.https://www.uniarts.fi/sites/default/files/taideyliopisto_MAx_2016_VALMIS.pdf 2000-luvulla Korttila teki muutamia äänirooleja animaatioissa ja osallistui kansainvälisiin yhteistyöprojekteihin muun muassa Moskovassa ja Berliinissä sekä Borneossa. Vuonna 2015 Korttila näytteli Valtimonteatterin 15-vuotisjuhlanäytelmässä Naisten juhla. == Filmografia == === Elokuvat === Vuosi Elokuva Rooli 2007 Suden vuosi Lotta 2012 3 Simoa Mimmi Pampula 2014 Hyväntekijä Nekku 2017 Kuudes kerta Sanna 2018 Kaikki oikein Siru 2020 Heinähattu, Vilttitossu ja ärhäkkä koululainen opettaja Annukka 2024 Perhoset Siiri === Televisiosarjat === Vuosi Elokuva Rooli 2017 Syke Hanna-Leena 2018 Sunnuntailounas Marjukka 2019 Lelumesta roboassari Invisible Heroes Seija Sandoval Hillo uhri 2019–2022 Aikuiset Yola 2021 Paras vuosi ikinä kauneushoitaja Maria Kallio Essi Manner 2022 Kultakala Jasmina 2023 Kaikki anteeksi Kaarina === Ääniroolit === ==Teatteriroolit== * Turun kaupunginteatteri: Konkurssisirkus – Siru Emilia * Valtimonteatteri: Naisten juhla – Leyla * Oulun kaupunginteatteri: Valheet ja viettelijät – Cecile * Turun Kaupunginteatteri: Paavo, lentävä turkulainen * Kansallisteatteri: Tyttö joka käveli – Eret * Kansallisteatteri: Faust – Greta * Oulun kaupunginteatteri: Näköala sillalta – Catherine * Kansallisteatteri: Ronja Ryövärintytär – Ronja ==Lähteet== ==Aiheesta muualla== * * * Aksa Korttilan CV Luokka:Suomalaiset näyttelijät Luokka:Vuonna 1990 syntyneet Luokka:Elävät henkilöt
Akse Pettersson

Akse Pettersson (s. 1984) on suomalainen teatteriohjaaja ja Teatteri Takomon taiteellinen johtaja vuosina 2013-2021. Hän on vaikuttanut muun muassa myös Ylioppilasteatterissa ja Ryhmäteatterissa. Pettersson valmistui Teatterikorkeakoulusta vuonna 2011. ==Ohjauksia== * Myötätunto (2010), Teatteri Takomo * Jäähyväiset Fiktiolle (2011), Ylioppilasteatteri * Answering Machine (2012), Viirus * Rakkaus ja maailmanloppu (2012), Ylioppilasteatteri * Johtaja (2012), Teatteri Takomo * Eldorado (2013), Teatteri Takomo * Kaspar Hauser (2014), Q-teatteri * Opera Absurdium (2014), Muusikin Aika, Viitasari * Paras mahdollinen maailma (2014), Teatteri Takomo * How the West Was Won (Kuidas võideti lääs, 2015), Von Krahl -teatteri (Tallinna) * Titanic (2016), Svenska Teatern * Noitavaino (2016), Teatteri Takomo * Humanimal (2017), Nuuk Nordic (Grönlanti) * Arki ja Kauhu (2018), Q-teatteri * Jeppe Niilonpoika (2020, Tampereen Työväenteatteri) * Decamerone (2021, Helsingin Kaupunginteatteri) * Eriopis (2022, Q-teatteri) * Jäähyväiset Kahvihuoneelle (2022, Teatteri Takomo) ==Lähteet== ==Aiheesta muualla== * Luokka:Suomalaiset teatteriohjaajat Luokka:Vuonna 1984 syntyneet Luokka:Elävät henkilöt * Arki ja Kauhu: https://yle.fi/uutiset/3-10075378
Di-isopropyylieetteri

Di-isopropyylieetteri eli isopropyylieetteri (C6H14O) on alifaattisiin eettereihin kuuluva orgaaninen yhdiste. Yhdistettä voidaan käyttää liuottimena ja moottoreissa nakutuksenestoaineena. ==Ominaisuudet== Di-isopropyylieetterin on huoneenlämpötilassa väritöntä nestettä ja sen haju muistuttaa dietyylieetterin hajua. Yhdiste liukenee vähäisessä määrin veteen ja liukoisuus laskee lämpötilan noustessa. Di-isopropyylieetteri liukenee erittäin hyvin useisiin orgaanisiin liuottimiin kuten etanoliin, dietyylieetteri, asetoniin, kloroformiin ja bentseeniin. Varastoitaessa di- isopropyylieetteriin muodostuu usein herkästi räjähtäviä peroksideja. Näiden muodostumisen estämiseksi di-isopropyylieetterin joukkoon lisätään stabilointiaineita esimerkiksi hydrokinonia tai butyylihydroksitolueenia. Kemiallisila omianisuuksiltaan di-isopropyylieetteri on samanlainen muiden alifaattisten eetterien kanssa. Di-isopropyyli on narkoottista, mutta vähäisemmässä määrin kuin dietyylieetteri. Yhdiste ärsyttää ihoa, silmiä ja hengitysteitä. Viitattu 16.10.2016. ==Valmistus ja käyttö== Suurin osa valmistetusta di-isopropyylieetteristä muodostuu isopropanolin valmistuksen sivutuotteena hydratoitaessa propeenia.Toinen tapa yhdisteen valmistamiseen on kuumentaa isopropanolia happaman katalyytin kuten rikkihapon tai happamaksi tehdyn alumiinioksidin läsnä ollessa. Di-isopropyylieetteriä käytetään liuottimena ja se liuottaa monia orgaanisia yhdisteitä esimerkiksi rasvoja, vahoja, nitroselluloosaa sekä hartseja. Sitä käytetään reaktioiden liuottimena, uutettaessa eteerisiä öljyjä, nikotiinia ja vitamiineja, tahranpoistoaineissa, uutettaessa vedestä orgaanisia happoja ja metallien puhdistuksessa. Yhdistettä lisätään myös polttoaineiden joukkoon estämään moottorin nakutusta.John E. Logsdon & Richard A. Loke: Isopropyl Alcohol, Kirk-Othmer Encyclopedia of Chemical Technology, John Wiley & Sons, New York, 2000. Viitattu 16.10.2016 ==Lähteet== Luokka:Eetterit
Katapultti (täsmennyssivu)

Katapultti on antiikissa ja keskiajalla käytetty piirityskone. Katapultti voi tarkoittaa myös seuraavia: * Katapultti, RedLynxin tekstiviestitelevisiopeli vuodelta 2002 * Katapultti, MTV:n televisio-ohjelma vuodelta 1971 * Katapultti, Linnanmäen entinen laite
Patricia Roberts Harris

Patricia Roberts Harris (31. toukokuuta 1924 Mattoon, Illinois – 23. maaliskuuta 1985 Washington D. C.) oli yhdysvaltalainen poliitikko, oikeus­tieteen professori ja kansalais­oikeus­aktivisti, joka toimi Yhdys­valtojen hallituksessa kahdessa ministerin tehtävässä Jimmy Carterin presidentti­kaudella. Harris oli ensimmäinen afro­amerik­kalainen nainen, joka on edennyt Yhdys­valloissa ministeriksi, suurlähettilääksi tai lakikorkeakoulun johtajaksi."Harris, Patricia Roberts (1924–1985)." Young Students Learning Library. 1996. Haettu 16.10.2016 palvelusta HighBeam Research (vaatii tilauksen)Patricia Roberts Harris , Biography.com. Viitattu 16.10.2016. Rautateiden makuuvaunu­palvelijan tytär Patricia Roberts Harris meni jo teini-ikäisenä mukaan mustan väestönosan kansalais­oikeus­taisteluun ja kiinnostui sitä kautta oikeus­tieteestä. Hän valmistui George Washingtonin yliopistosta ja eteni akateemisella urallaan Howard Universityn oikeus­tieteellisen tiede­kunnan dekaaniksi. Presidentti Lyndon B. Johnson nimitti Harrisin 1960-luvulla Yhdys­valtojen suur­lähettilääksi Luxemburgiin. Presidentti Carterin hallituksissa Harris toimi ensin asunto- ja kaupunki­suunnittelu­ministerinä 1977–1979 ja sitten terveys­ministerinä 1979–1981. Vuonna 1982 Harris pyrki liittovaltion pääkaupungin Washingtonin pormestariksi, mutta hävisi Marion Barrylle. Harris kuoli Washingtonissa 1985. ==Lähteet== Luokka:Vuonna 1924 syntyneet Luokka:Vuonna 1985 kuolleet Luokka:Yhdysvaltain terveysministerit Luokka:Yhdysvaltain asunto- ja kaupunkikehityksen ministerit Luokka:Yhdysvaltalaiset diplomaatit Luokka:Yhdysvaltalaiset professorit Luokka:Yhdysvaltalaiset ihmisoikeusaktivistit Luokka:Afroamerikkalaiset Luokka:Yhdysvaltalaiset oikeustieteilijät Luokka:Jimmy Carterin hallituksen jäsenet
Roistot

Roistot on Juliet Jonesin Sydän -yhtyeen albumi vuodelta 1986. == Kappaleet == == Kokoonpano == * Kari Hyvärinen – laulu ja kitara *Eero Hyyppä – laulu ja urut * Pentti Ilola – basso ja laulu * Juha ”Jussi” Lotvonen – rummut ja laulu === Vieraileva muusikko === * Riku Mattila – kitara ja huuliharppu === Tuotanto === * Riku Mattila – tuottaja, äänittäjä, miksaaja * Mika Sundqvist – äänittäjä == Lähteet == * LP-levyn PÄLP 71 kansitekstit ja levyetiketti Luokka:Vuoden 1986 albumit Luokka:Suomalaiset rockalbumit
Parfymööri

Parfymööri on nimitys asiantuntijalle, joka luo hajuvesikoostumuksia. Parfymööri on taiteilijaHajuvesien - Indeksi Aromaattinen Taiteilijoiden Glen O. Guiliani http://www.perfumerbook.com/The%20Perfumer's%20-%20An%20Index%20to%20the%20Aromatic%20Artists.pdf , joka on koulutettu syvällisesti tuoksuestetiikkassa ja joka pystyy välittämään abstrakteja käsitteitä ja tunnelmia tuoksukoostumuksilla. Lähtökohtaisesti, parfymöörillä on oltava hyvä tuntemus monenlaisista tuoksuainesosista ja niiden hajuista, sekä pystyttävä erottamaan kunkin tuoksun koostavat ainesosat, joko yksin tai yhdessä muiden tuoksujen joukossa. Lisäksi on tiedettävä, miten kukin ainesosa toimii muiden ainesosien kanssa ja vanhetessaan. Hajuvesien valmistus on viime aikoina herättänyt akateemista kiinnostusta merkittävissä tutkimusrahoittajissa.http://p3.snf.ch/Project-147133 ==Lähteet== == Aiheesta muualla == Luokka:Hajuvedet Luokka:Taidealan ammatit
Viktor Leonard Schauman

Viktor Leonard Schauman (12. huhtikuuta 1822 Pietarsaari – 3. helmikuuta 1872 Vaasa) oli farmaseutti, merkittävä liikemies ja poliitikko Pietarsaaresta sekä aatelisen Schauman-suvun jäsen.Adelsvapen-Wiki : Adliga ätten Schauman nr 1287, tabell 39 == Elämäkerta == Schaumanin vanhemmat olivat Naantalin ja Uudenkaupungin kaupunginviskaali Bernt Schauman (1786–1862) ja Anna Lovisa Wilhelms (1795–1866). Hän meni työhön apteekkiin 1834, hänestä tuli proviisori 1843 ja hän suoritti apteekkaritutkinnon 1845. Schauman toimi apteekkarina Pietarsaaressa vuodesta 1845 alkaen. Schauman omisti vuodesta 1845 alkaen yhdessä pietarsaarelaisen kauppiaan ja laivanvarustajan Philip Ulric Strengbergin kanssa vuonna 1762 Pietarsaareen perustetun tupakkatehtaan (Jakobstads Tobaksspinneri). Tehtaan uudeksi nimeksi tuli Ph. U. Strengberg & Co Tobaks-Fabrik ja Schauman ja Strengberg laajensivat sitä ja koneellistivat tehdasta. Schauman oli kiinnostunut myös puutarhanhoidosta ja hänen ja hänen vaimonsa muistoksi perustettiin Pietarsaareen Skolparkenin nimellä tunnettu kasvitieteellinen puutarha. Victor Schauman oli naimisissa Elise Wilhelmina Schaumanin kanssa, ja he saivat 13 lasta, joista moni menestyi merkittävästi, mukaan lukien teollisuusmies Wilhelm Schauman, Folkhälsanin perustaja Ossian Schauman ja liikemies Axel Schauman. == Kirjallisuutta == * Alarik Ahlström : Victor L. Schauman : apotekare, industriman och växtodlare. Jakobstad 1950 == Lähteet == Luokka:Suomalaiset apteekkarit Luokka:Suomalaiset elinkeinoelämän vaikuttajat Luokka:Vuonna 1822 syntyneet Luokka:Vuonna 1872 kuolleet
Matthew Henson

Matthew Alexander Henson (8. elokuuta 1866 Nanjemoy, Maryland – 9. maaliskuuta 1955 Bronx, New York) oli yhdysvaltalainen tutkimusmatkailija, joka oli mukana Robert Pearyn napa-alueiden tutkimusmatkoilla. Henson oli ensimmäinen afroamerikkalainen tutkimusmatkailija."Henson, Matthew ((1866-1955))." Young Students Learning Library. 1996. Haettu 16.10.2016 palvelusta HighBeam Research (vaatii tilauksen) Henson syntyi köyhään mustaan perheeseen juuri kun orjuus Yhdysvalloissa oli päättynyt. Hän jäi jo nuorena orvoksi ja lähti hyttipojaksi merille, jossa hän eteni ja kouluttautui taitavaksi navigoijaksi. Henson tapasi Robert Pearyn sattumalta, ja tämä pyysi häntä mukaan kartoitusryhmäänsä. Ensimmäinen retki suuntautui Nicaraguaan, ja Henson pysyi Pearyn ryhmässä myös kaikkien kahdeksan arktisten alueiden retkien ajan. Useilla Grönlannin-retkillä Henson opetteli paikallista inuittien kieltä, mikä teki hänestä vähitellen hyödyllisen myös retkikunnan inuittijäsenten esimiehenä. 6. huhtikuuta 1909 Peary, Henson ja neljä inuitia saavuttivat Pohjoisnavan, mikä tosin on jälkeenpäin asetettu epäilyksenalaiseksi. Henson jäi ihonvärinsä takia julkisuudessa Robert Pearyn varjoon aivan kuten retkikunnan inuitit. Vuonna 1912 Henson kirjoitti retkestä tekstin A Negro Explorer at the North Pole, ja vuonna 1947 ilmestyi hänen omaelämäkertansa Dark Companion. Henson kuoli New Yorkin Bronxissa 1955. Matthew Hensonilla on jälkeläisiä inuittien kanssa Grönlannissa, esimerkiksi Nuukissa. Osa jälkeläisistä on siirtynyt pois Grönlannista muun muassa Yhdysvaltoihin. ==Lähteet== ==Aiheesta muualla== Luokka: Yhdysvaltalaiset tutkimusmatkailijat Luokka: Vuonna 1866 syntyneet Luokka: Vuonna 1955 kuolleet Luokka: Afroamerikkalaiset